text: 1000 julemænd løb for hospitalsklovnene
  19 november 2016 kl. 16.23
  Over 1000 julemænd og julekvinder var i dag taget til Tønder for at løbe årets udgave af Santa Run. Overskuddet fra løbet gik til De Danske Hospitalsklovne.
  Hvis du i dag har set en eller flere julemænd komme løbende, så er det ikke fordi, julen er aflyst eller i fare. Bare rolig.
  Julemændene har været til Santa Run i Tønder, hvor de har løbet enten tre, fem eller ti kilometer.
  Inden selve løbet var der opvarmning med julemusik på Skibbroen, hvor TV SYD var med. 
  For at være med i løbet skal være klædt ud som en julemand. Over 1000 mænd, kvinder og børn havde i dag trukket i julemandsskægget og løbeskoene.
  Løbet er et velgørenhedsløb, som hvert år samler penge ind til et velgørende formål. I år går pengene til De Danske Hospitalsklovne.
  
  